CELEX: 62006TN0355
Language: lt
Date: 2006-12-05 00:00:00
Title: Byla T-355/06 2006 m. gruodžio 5d. pareikštas ieškinys byloje Koninklijke BAM Groep prieš Komisiją

27.1.2007   
            
            
               LT
            
            
               Europos Sąjungos oficialusis leidinys
            
            
               C 20/23
            
         2006 m. gruodžio 5d. pareikštas ieškinys byloje Koninklijke BAM Groep prieš Komisiją
   
   (Byla T-355/06)
   (2007/C 20/34)
   Proceso kalba: olandų
   Šalys
   
      Ieškovė: Koninklijke BAM Groep NV, atstovaujama advokatų B. W. Biesheuvel ir J. K. de Pree
   
      Atsakovė: Europos Bendrijų Komisija
   Ieškovės reikalavimai
   
               —
            
            
               panaikinti 2006 m. rugsėjo 13 d. Komisijos sprendimą, susijusį su EB 81 straipsnio taikymo procedūra (byla Nr. COMP/38.456 — Bitumas — NL — C(2006) 4090 galutinis) arba bent panaikinti šį sprendimą tiek, kiek jame nustatoma, kad BAM pažeidė EB 81 straipsnį, dėl to BAM skiriama bauda, BAM nurodoma nutraukti šį pažeidimą ir ateityje susilaikyti nuo bet kokių 1 straipsnyje numatytų veiksmų ar elgesio ir nuo bet kokių veiksmų ar elgesio turinčių tokį patį ar panašų tikslą ar poveikį, bei kiek šis sprendimas skirtas BAM;
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė ginčija 2006 m. rugsėjo 13 d. Komisijos sprendimą, susijusį su EB 81 straipsnio taikymo procedūra (byla Nr. COMP/38.456 — Bitumas — NL), kuriuo ieškovei buvo skirta bauda dėl EB 81 straipsnio pažeidimo.
   Savo ieškiniui pagrįsti ieškovė nurodo, kad Komisija nuspręsdama, jog ieškovė pažeidė EB 81 straipsnį, pažeidė EB 81 straipsnį ir Reglamento Nr. 1/2003 7 straipsnį ir 23 straipsnio 2 dalį. Ieškovės manymu, ją, kaip patronuojančią bendrovę, Komisija neteisingai apkaltino dukterinės bendrovės tariamai padarytu pažeidimu.
   Papildomai ieškovė nurodo, kad Komisija neteisingai nustatė jai skirtos baudos dydį. Komisija skyrė baudą, remiantis dviejų metų ir penkių mėnesių laikotarpiu, kuriuo ieškovė tariamai valdė 100 % BAM NBM akcijų, nors iš tiesų šis laikotarpis truko vienerius metus ir penkis mėnesius.